"Setswana Puo ya Gae (HL)/P2 3 DBE/Ngwanaitseele 2017 NSC – Memorantamo POTSO 3 (DIPOTSO TSE DIKHUTSHWANE) 'BOTSOFE' – LD Raditladi 3.1 Maikutlo a go utlwa botlhoko ka a setse a tsofetse, a sa tshwane le pele. (2) 3.2 Leboko la sonete le bopilwe ka dikarolo di le pedi e leng Okotheifi ya mela e le robedi le Sesetete ya mela e merataro. (2) 3.3 Tlogelo- Go somarela mafoko ka go tlisa kelelano ka bonako ga mola ka go tlogela tlhogo ya lefoko 'di' mo go kima/ 'di' mo go thobane go tlisa go kibakibela ka bonako ga moribo / morethetho mo molathetong. (2) 3.4 Tshwantshanyo – gore mmuisi a tlhaloganye bonolo ka se go buiwang ka ga sona ka go bapisa mmala o mosweu wa meriri ya batsofe le bosweu jwa mašwi. (2) 3.5 Ga go na kwa motho a ka tshabelang botsofe gone/Motho ga a nnele mošwa ruri/go na le nako ya bošwa le ya botsofe. (Dikarabo tsa batlhatlhojwa tse di nepagetseng di elwe tlhoko). (2) [10] POTSO 4 (DIPOTSO TSE DIKHUTSHWANE) 'MADUBEDUBE A 1939' – JM Lekgetho le ba bangwe 4.1 Maikutlo a kutlobotlhoko ka bosetlhogo bo bo tlisiwang ke ntwa e e neng e tlhasetse. (2) 4.2 Ke tshekaganyo ka go bo bokao jwa karolo ya ntlha ya mola wa ntlha bo tsamaelana le bokao jwa karolo ya bobedi ya mola wa bobedi, e leng, go dubegile; fa bokao jwa karolo ya bobedi ya mola wa ntlha bo tsamaelana le bokao jwa karolo ya ntlha ya mola wa bobedi, e leng, go senyegile. (2) 4.3 Go lala go lela/tlhodia modumo wa marumo fela. (2) 4.4 Mothofatso – kgabo ya molelo e filwe maikutlo a setho a go ja kgotsa go senya gotlhe fa e lakaila sengwe le sengwe. (2) 4.5 Ke ithutile gore ntwa e na le ditlamorago tse di utlwisang botlhoko/ga go ka moo motho a ka tilang ntwa fa e tlhasetse ka teng/gore ntwa ya 1939 e ne e le thata tota. (Dikarabo tsa batlhatlhojwa tse di nepagetseng di elwe tlhoko). (2) [10] Kwalololo e ileditswe Phetla"